Відавочна, магнаты Сапегі сапернічалі з Радзівіламі і Агінскімі не толькі за дзяржаўныя тытулы ці палітычны ўплыў, уладу ў Вялікім княстве Літоўскім і Рэчы Паспалітай, але і ва ўзвядзенні сваіх рэзідэнцый. Дарэчы, Сапегам, акрамя Ружанскага, належалі палацы ў Дзятлаве, Дзярэчыне, іншых месцах. Самай яркай фігурай старажытнага роду быў Леў Сапега. Уяўляеце, у няпоўныя 23 гады ён займаў пасаду сакратара Вялікага Княства Літоўскага, потым больш трох дзесяткаў гадоў быў вялікім канцлерам — другім чалавекам пасля вялікага князя. Гэта пад яго кіраўніцтвам створаны самы прагрэсіўны на той час збор федэральнага права – трэці Статут Вялікага Княства Літоўскага. Ружаны сталі ўладаннямі Сапегаў у 17 стагоддзі. Тут і пабудавалі жылую рэзідэнцыю.